ട്രാന്സ്ജന്ഡര് അനന്യയുടെ ജീവിത പോരാട്ടം സിനിമയാവുന്നു തന്്റെ അസ്തിത്വ പൂര്ണതക്ക് വേണ്ടി ട്രാന്സ്ജന്ഡറായ അനന്യ കുമാരി നടത്തിയ ജീവിത സമരങ്ങള് ചലച്ചിത്രമാകുന്നു. പ്രദീപ് ചൊക്ലിയാണ് പ്രതിസന്ധികള്ക്കൊടുവില് മരണത്തിന് കീഴടങ്ങിയ അനന്യയുടെ ജീവിതം സിനിമയാക്കുന്നത്. നമ്മുടെ വ്യവസ്ഥകളിലും, ധര്മ്മശാസ്ത്രങ്ങളിലും അപൂര്ണ്ണതയുടെ ചാപ്പകുത്തി പാര്ശ്വവല്ക്കരിക്കപ്പെട്ടു പോയവരുടെ അസ്തിത്വ വ്യഥകളുടെയും ജീവിത പോരാട്ടങ്ങളുടെയും കഥ ചലച്ചിത്രമാക്കുകയാണ് സംവിധായകന് പ്രദീപ് ചൊക്ലി. തന്്റെ അസ്തിത്വ പൂര്ണതക്ക് വേണ്ടി ട്രാന്സ്ജന്ഡറായ അനന്യ കുമാരി അലക്സ് നടത്തിയ ജീവിത സമരങ്ങളാണ് തന്റെ പുതിയ ചിത്രത്തിന് ആധാരം എന്ന് സംവിധായകന്. കഴിഞ്ഞ വര്ഷം ജൂലൈയില് കൊച്ചിയിലെ സ്വകാര്യ ആശുപത്രിയില് ലിംഗമാറ്റ ശസ്ത്രക്രീയയ്ക്ക് വിധേയയായ അനന്യ ഗുരുതരമായ ആരോഗ്യ പ്രശ്നങ്ങളാണ് നേരിട്ടിരുന്നത്. ഏറെ നേരം എഴുന്നേറ്റ് നിന്ന് ജോലി ചെയ്യുന്നതിന് പോലും അനന്യയ്ക്ക് സാധിച്ചിരുന്നില്ല. ശസ്ത്രക്രിയയിലെ പിഴവാണ് ആരോഗ്യ പ്രശ്നങ്ങള്ക്ക് കാരണമെന്ന് അനന്യ കഴിഞ്ഞ ദിവസം പറഞ്ഞിരുന്നു. ഇതിന് പിന്നാലെയാണ് അവരെ മരിച്ച നിലയില് കണ്ടെത്തുന്നത്. പ്രദക്ഷിണം, ഇംഗ്ലിഷ് മീഡിയം, പേടിത്തൊണ്ടന് തുടങ്ങിയ സിനിമകളുടെ സംവിധായകനാണ് പ്രദീപ്. അനന്യയായി ഒരു ട്രാന്സ്ജെഡര് തന്നെ വേഷമിടുന്നു. ഒപ്പം, മലയാളത്തിലെ പ്രമുഖ താരങ്ങളും അഭിനയിക്കുന്ന ഈ സിനിമയുടെ പ്രാരംഭ പ്രവര്ത്തനങ്ങള് പുരോഗമിക്കുന്നു. വാര്ത്താ പ്രചരണംഎ എസ് ദിനേശ്. കേരളത്തിലെ ആദ്യ ട്രാന്സ്ജെന്ഡര് റേഡിയോ ജോക്കിയായിരുന്ന അനന്യ, ഇക്കഴിഞ്ഞ നിയമസഭാ തിരഞ്ഞെടുപ്പില് മത്സരിക്കാന് ഒരുങ്ങിയിരുന്നു. മലപ്പുറം വേങ്ങരയില് പി.കെ. കുഞ്ഞാലിക്കുട്ടിക്കെതിരെയാണ് മത്സരിക്കാന് തീരുമാനിച്ചിരുന്നത്.